**SPECIFIKACIJE**

|  |  |
| --- | --- |
| **Naročnik** | **Splošna bolnišnica dr. Franca Derganca Nova Gorica****Ulica padlih borcev 13A****5290 Šempeter pri Gorici** |
| **Oznaka javnega naročila** | **271-1/2025** |
| **Predmet javnega naročila** | **Akreditacija in certifikacija bolnišnice na podlagi mednarodno priznanega standarda za bolnišnice**  |

Predmet pogodbe je izvedba mednarodne akreditacije in certifikacije – zunanja presoja kakovosti po mednarodnem standardu kakovosti za bolnišnice za obdobje treh let in sicer:

- Izvedba **akreditacije** po mednarodno priznanem standardu za zdravstvene organizacije, ki temelji na pristopu sistema vodenja kakovosti in

- **Certifikacija** sistema vodenja kakovosti po standardu ISO 9001:2015.

Kot mednarodno priznan standard se štejejo standardi, ki jih priznavajo ugledna in neodvisna mednarodna združenja za akreditacijo, skladno z mednarodno uveljavljenimi praksami.

Mednarodna akreditacija za bolnišnice oziroma zunanja presoja kakovosti vključuje naslednje aktivnosti, ki se jih predvidoma izvede enkrat letno:

1. faza:
* (re)akreditacijska presoja po mednarodnem standardu za bolnišnice
* storitve certifikacijske presoje sistema vodenja kakovosti po standardu ISO 9001:2015

2. faza:

* storitve prve obnove akreditacije - prva periodična presoja
* storitve prve kontrolne presoje sistema vodenja kakovosti po ISO 9001:2015

3. faza:

* storitve druge obnove akreditacije - druga periodična presoja
* storitve druge kontrolne presoje sistema vodenja kakovosti po ISO 9001:2015

Predviden terminski plan izvedbe:

1. faza se mora izvesti do konca oktobra 2025.

2. faza se izvede okvirno eno leto po akreditacijski presoji.

3. faza se izvede okvirno eno leto po 1. periodični presoji.

SPECIFIKACIJA ZAHTEV

Izvajalec se obvezuje da bo :

* presojo izvedel s konsekutivnim prevajanjem, pri čemer morajo biti vsa poročila in druga dokumentacija pripravljena v slovenskem jeziku;
* zagotovil mednarodno ekipo presojevalcev, ki so licencirani pri neodvisnem mednarodnem združenju za akreditacijo ter specialisti za področje presojanja, pri čemer mora biti vsaj eden od njih zdravnik;
* akreditacijski postopek izvedel hkrati s certifikacijsko presojo po standardu ISO 9001:2015;
* v roku 15 koledarskih dni po opravljeni akreditacijski presoji naročniku posredoval poročilo o presoji in končno poročilo najkasneje v 15 koledarskih dneh po prejemu odzivnega poročila;
* po zaključku akreditacijskega cikla v roku 30 dni izdal zaključno poročilo, ki bo zajemalo podatke o uspešnosti in učinkovitosti presoje;
* svoje naloge opravil strokovno in s skrbnostjo dobrega strokovnjaka;
* izvedel pogodbene obveznosti v skladu s pravili stroke, navodili naročnika in v dogovorjenih rokih;
* nemudoma pisno obvestil naročnika o okoliščinah, ki bi lahko otežile ali onemogočile kakovostno in pravilno izvedbo storitev;
* pri izvajanju pogodbenih obveznosti uporabljal napredne tehnologije in metode;
* sodeloval z naročnikom ter na njegovo zahtevo nemudoma posredoval vso dokumentacijo (finančno, pravno, vsebinsko, projektno…) in pojasnila.

Zastopnik/pooblaščeni predstavnik ponudnika zagotavljam, da ponujene storitve v celoti ustrezajo zgoraj navedenim opisom.

|  |
| --- |
| V/na      , dne       |
|  |
| **Zastopnik/prokurist** **(ime in priimek)** | **Podpis in žig** |
|  |  |